CELEX: 62018CN0078
Language: hr
Date: 2018-02-06 00:00:00
Title: Predmet C-78/18: Tužba podnesena 6. veljače 2018. – Europska komisija protiv Mađarske

201806010411917392018/C 211/11782018CJC21120180618HR01HRINFO_JUDICIAL201802068921Predmet C-78/18: Tužba podnesena 6. veljače 2018. – Europska komisija protiv Mađarske
 ---documentbreak--- C2112018HR810120180206HR00118192Tužba podnesena 6. veljače 2018. – Europska komisija protiv Mađarske
   (Predmet C-78/18)2018/C 211/11Jezik postupka: mađarski
      Stranke
   
   
      Tužitelj: Europska komisija (zastupnici: V. Di Bucci, L. Malferrari i K. Talabér-Ritz, agenti)
   
      Tuženik: Mađarska
   
      Tužbeni zahtjev
   
   Komisija od Suda zahtijeva da:
   
            —
         
         
            utvrdi da je Mađarska povrijedila obveze koje za nju proizlaze iz članka 63. UFEU-a i članaka 7., 8. i 12. Povelje Europske unije o temeljnim pravima diskriminirajućim, nepotrebnim i neosnovanim uvođenjem ograničenja u pogledu inozemnih donacija u korist mađarskih organizacija civilnog društva zakonom „a külföldről támogatott szervezetek átláthatóságáról szóló 2017. évi LXXVI. törvény” (Zakon LXXVI iz 2017. o transparentnosti organizacija koje primaju ekonomsku pomoć iz inozemstva), čijim su odredbama određenim kategorijama organizacija civilnog društva – koje izravno ili neizravno primaju inozemnu ekonomsku pomoć veću od određenog iznosa – propisane obveze registracije, prijavljivanja i transparentnosti i kojima se usto propisuje mogućnost primjene sankcija protiv tih organizacija koje ne ispunjavaju takve obveze.
         
      
            —
         
         
            Mađarskoj naloži snošenje troškova.
         
      
      Tužbeni razlozi i glavni argumenti
   
   Zakonom LXXVI iz 2017. o transparentnosti organizacija koje primaju ekonomsku pomoć iz inozemstva određenim su kategorijama organizacija civilnog društva – koje izravno ili neizravno primaju inozemnu ekonomsku pomoć veću od određenog iznosa – propisane nove obveze registracije, prijavljivanja, transparentnosti i objavljivanja i usto se propisuje mogućnost primjene sankcija protiv tih organizacija koje ne ispunjavaju takve obveze.
   Komisija je 14. srpnja 2017. protiv Mađarske pokrenula postupak zbog povrede obveze u vezi sa Zakonom LXXVI iz 2017.
   Smatrajući da odgovor koji je Mađarska pružila nije zadovoljavajući, Komisija je nastavila sa sljedećom fazom postupka zbog povrede obveze te je 5. listopada 2017. Mađarskoj uputila obrazloženo mišljenje.
   Budući da je i njezin odgovor na obrazloženo mišljenje smatrala nezadovoljavajućim, Komisija je odlučila pokrenuti postupak pred Sudom radi utvrđenja da Mađarska nije ispunila svoje obveze koje za nju proizlaze iz članka 63. UFEU-a i članaka 7., 8. i 12. Povelje Europske unije o temeljnim pravima.